รบกวนสอบถามหน่อยครับ ล่าสุดแฟนมีประจำเดือนวันที่ 5/02 แล้วพอวันที่ 22/02 มีเลือดสีน้พตาลออกมาประมาณ 1-2 วัน อยากทราบว่าเลือดที่ออก เป็นเลือดช่วงไข่ตก หรือเลือดล้างหน้าเด็กครับ
สวัสดีค่ะ การมีเลือดออกใน 2 ช่วงเวลาดังกล่าวนั้น อาจจะเร็วเกินไปที่จะเป็นเลือดประจำเดือน จึงอาจเป็นเลือดออกที่ผิดปกติจากสาเหตุอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิหรือที่เรียกว่าเลือดล้างหน้าเด็ก เลือดจากการติดเชื้อหรือมีเนื้องอกในอวัยวะสืบพันธุ์เพศหญิงได้ เป็นต้น ส่วนเลือดช่วงไข่ตกนั้นเกิดได้ค่อนข้างน้อย และบอกได้ยากว่าเกิดจากไข่ตกหรือเปล่าดังนั้นแนะนำว่าถ้ามีเพศสัมพันธ์ไม่ได้ป้องกันในระหว่างช่วงเวลาดังกล่าวด้วย ควรซื้อชุดตรวจการตั้งครรภ์ทางปัสสาวะมายืนยันได้เองเบื้องต้น ให้ผลบวกได้ที่ 10-14 วันหลังปฏิสนธิ ถ้าตั้งครรภ์แล้วมีเลือดออก อาจมีภาวะแทรกซ้อนควรรีบไปพบแพทย์ หรือหากไม่ได้ตั้งครรภ์ แต่ยังมีเลือดออกกระปริดกระปรอยระหว่างรอบเดือนก็ควรไปพบแพทย์เพื่อหาสาเหตุเช่นกัน